এদিকে মৃদু গতিতে চলছে বাস। দরজার দিকে ছুটছেন স্কুল-কলেজের শিক্ষার্থী ও তাদের অভিভাবক। দরজায় দাড়িয়ে থাকা হেলপার কাউকে টেনে কাউকে পিঠে হাত দিয়ে তুলছেন বাসে। এটি ধানমন্ডি সিটি কলেজের সামনে দুপুর বেলার চিত্র। সেখানে তৌফিকা ইসলাম নামে একজন অভিভাবক জানালেন, আমরা স্বল্প আয়ের মানুষ। সামর্থ্য থাকলে সন্তানদের গাড়ি দিয়ে স্কুলে পাঠাতাম। কিন্তু বাসই আমাদের ভরসা। আপনিই দেখেন এখানে বাসগুলো ঠিক মত থামায় না, হেলপারগুলোও সুযোগ বুঝে অশোভন আচরণ করে।